Пәйғәмбәрҙәргә ышанып ҡарау кешегә Аллаһының рәхмәтен, Уның мәхлуҡтәрен ҡайғыртыуын танырға ярҙам итә. Ул уларҙы ташламаған, үҙ араларынан пәйҒәмбәрҙәр ебәреп, уларҙы тура юлға индергән, ғазаптан ҡотҡарған. Пәйғәмбәрҙәргә ышаныу Аллаһының пәйғәмбәрен яратырға һәм хөрмәтләргә өйрәтә. Сөнки уларҙың һәр береһе үҙ бурысын тейешенсә үтәгән, үҙ артынан эйәреүселәргә иң дөрөҫ кәңәштәр биргән, дошмандарынан күргән йәбер-золомдарға сабыр иткән.